Monte Plata. – Dominikana Respublikasidagi shahar va munitsipalitet boʻlib Monte Plata provinsiyasining poytaxti hisoblanadi. U Boya, Chirino va Don Juan shahar tumanlarini oʻz ichiga oladi. Tarixi. Monte Plata shahri Ispaniya qirolining Monte Kristi va Puerto Plata shaharlarini vayron qilish toʻgʻrisidagi farmoyishiga binoan, orol gubernatori Antonio Osorio tomonidan amalga oshirilgan harakatlar tufayli ushbu shaharlarning aholisi tomonidan tashkil etilgan. Shahar nomi MONTE Kristi va Puerto PLATA shaharlarining nomlaridan hosil boʻlgan. Monte Plataga asos solganlar, yuqorida qayd etilgan ikkita shahardan koʻchirilgan 87 ta oila edi. Gidrologiyasi. Monte Plata shahri hududidagi asosiy daryolar Ozama va Yabacao hisoblanadi. Shuningdek, boshqa kichikroq daryolar, jumladan Yamasá, Mijo, Sabita va Guanuma daryolari ham shaharning gidrografik tizimiga kiradi. Madaniyati. Monte Plata shahri boy xalq ogʻzaki ijodi elementlari va rivojlangan madaniyatga ega. Uning eng mashhur madaniyturlaridan baʼzilari xalq qoʻshiqlari, xalq raqslarini, ogʻzaki va yozma anʼanalar, tarixiy yodgorliklar hamda mashhur xalq eʼtiqodlaridir.